title: 2008/173/CE: Decizia Consiliului din 18 februarie 2008 privind testele Sistemului de Informații Schengen din a doua generație (SIS II)

text:
               1.3.2008

               RO

               Jurnalul Oficial al Uniunii Europene

               L 57/14

      DECIZIA CONSILIULUI

   din 18 februarie 2008
   privind testele Sistemului de Informații Schengen din a doua generație (SIS II)
   (2008/173/CE)
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Decizia 2001/886/JAI a Consiliului din 6 decembrie 2001 privind dezvoltarea Sistemului de Informații Schengen din a doua generație (SIS II) (1), în special articolul 4 litera (c) și articolul 6 alineatul (6),
   având în vedere propunerea Comisiei,
   întrucât:

               (1)

               Dezvoltarea Sistemului de Informații Schengen din a doua generație (SIS II) a fost încredințată Comisiei în conformitate cu Regulamentul (CE) nr. 2424/2001 al Consiliului din 6 decembrie 2001 privind dezvoltarea Sistemului de Informații Schengen din a doua generație (SIS II) (2) și cu Decizia 2001/886/JAI. Cerințele rețelei pentru dezvoltarea SIS II sunt stabilite prin Decizia 2007/170/CE a Comisiei din 16 martie 2007 de stabilire a cerințelor rețelei Sistemului de Informații Schengen din a doua generație – (SIS II) (primul pilon) (3) și prin Decizia 2007/171/CE a Comisiei din 16 martie 2007 de stabilire a cerințelor rețelei Sistemului de Informații Schengen din a doua generație – SIS II (al treilea pilon) (4).

               (2)

               Sistemul de Informații Schengen din a doua generație (SIS II) a fost instituit prin Regulamentul (CE) nr. 1987/2006 al Parlamentului European și al Consiliului (5) și prin Decizia 2007/533/JAI a Consiliului (6) privind înființarea, funcționarea și utilizarea Sistemului de informații Schengen din a doua generație (SIS II). Prezenta decizie nu aduce atingere textelor respective și nici dispozițiilor finale ale acestora.

               (3)

               Respectivele dispoziții finale stabilesc condițiile care vor permite Consiliului, hotărând cu unanimitatea membrilor săi care reprezintă guvernele statelor membre participante la SIS 1+, să stabilească data aplicării acestor texte. Acestea prevăd, printre altele, declararea de către Comisie a încheierii cu succes a unui test complet al SIS II, astfel cum este menționat la articolul 55 alineatul (3) litera (c) din Regulamentul (CE) nr. 1987/2006 și la articolul 71 alineatul (3) litera (c) din Decizia 2007/533/JAI, efectuat de Comisie împreună cu statele membre, validarea de către grupurile pregătitoare ale Consiliului a rezultatelor propuse ale testului și confirmarea de către acestea a faptului că nivelul de performanță al SIS II este cel puțin echivalent cu cel îndeplinit de SIS 1+.

               (4)

               Este de la sine înțeles că prezenta decizie ar trebui să fie completată prin adoptarea în viitor a unei legislații adecvate în vederea reglementării amănunțite a organizării și a coordonării unui test complet al SIS II, care ar trebui să fie realizat printr-o colaborare strânsă între statele membre și Comisie. SC-SIS ar trebui să rămână responsabilitatea exclusivă a Comisiei.

               (5)

               Este necesară efectuarea unor teste pentru a evalua dacă SIS II poate funcționa în conformitate cu cerințele tehnice și funcționale definite în instrumentele juridice ale SIS II.

               (6)

               De asemenea, testele ar trebuie să evalueze cerințele nefuncționale precum robustețea, disponibilitatea și performanța.

               (7)

               Comisia trebuie să testeze dacă SIS II central poate fi conectat la sistemele naționale ale statelor membre, în timp ce statele membre participante la SIS 1+ ar trebui să adopte dispozițiile tehnice necesare pentru a prelucra datele în cadrul SIS II și pentru a face schimb de informații suplimentare.

               (8)

               Este necesar să fie precizate mai clar atribuțiile care revin Comisiei și statelor membre în ceea ce privește finalizarea anumitor teste SIS II.

               (9)

               Este necesar să se stabilească cerințele pentru definirea, dezvoltarea și aplicarea specificațiilor de testare, precum și a modului în care ar trebui să fie validate testele.

               (10)

               SIS II poate deveni operațional numai atunci când statele membre care participă pe deplin la SIS 1+ au luat măsurile necesare pentru a prelucra datele din cadrul SIS II. În consecință, cazurile în care un stat membru consideră că testele nu ar putea fi încheiate cu succes ar trebui susținute cu documente.

               (11)

               Comitetul, care asistă Comisia pe toată durata dezvoltării SIS II și care este menționat la articolul 6 din Decizia 2001/886/JAI, nu a emis un aviz favorabil cu privire la proiectele de măsuri ale Comisiei. În consecință, Comisia a prezentat Consiliului o propunere cu privire la măsurile care urmează să fie luate și a informat Parlamentul European, în conformitate cu articolul 6 alineatul (5) din Decizia 2001/886/JAI.

               (12)

               În conformitate cu articolul 5 din Protocolul privind integrarea acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene, precum și cu articolul 8 alineatul (2) din Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (7), Regatul Unit participă la prezenta decizie.

               (13)

               În conformitate cu articolul 5 din Protocolul privind integrarea acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene, precum și cu articolul 6 alineatul (2) din Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (8), Irlanda participă la prezenta decizie.

               (14)

               În ceea ce privește Islanda și Norvegia, prezentul regulament reprezintă o dezvoltare a dispozițiilor acquis-ului Schengen în înțelesul acordului încheiat de Consiliul Uniunii Europene și Republica Islanda și Regatul Norvegiei privind asocierea acestor două state la instituirea, punerea în aplicare și dezvoltarea acquis-ului Schengen (9), care intră sub incidența domeniului prevăzut la articolul 1 punctul G din Decizia 1999/437/CE a Consiliului (10) privind anumite norme de aplicare a respectivului acord.

               (15)

               În ceea ce privește Elveția, prezentul regulament constituie o dezvoltare a dispozițiilor acquis-ului Schengen în înțelesul acordului încheiat între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la instituirea, punerea în aplicare și dezvoltarea acquis-ului Schengen (11), care intră sub incidența domeniului prevăzut la articolul 1 punctul G din Decizia 1999/437/CE, coroborat cu articolul 3 din Deciziile 2008/149/JAI (12) și 2008/146/CE (13) ale Consiliului privind semnarea, în numele Uniunii Europene și al Comunității Europene, a respectivului acord,

         DECIDE:
   Articolul 1
   Specificațiile aplicabile anumitor teste SIS II privind SIS II central, infrastructura de comunicații și interacțiunile dintre SIS II central și sistemele naționale (N.SIS II), în special domeniul de aplicare și obiectivele acestora, cerințele și modul de efectuare a acestora sunt cele stabilite în anexă.
   Articolul 2
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.

      Adoptată la Bruxelles, 18 februarie 2008.

            Pentru Consiliu

            Președintele

         D. RUPEL

      (1)  JO L 328, 13.12.2001, p. 1. Decizie modificată prin Decizia 2006/1007/JAI (JO L 411, 30.12.2006, p. 78).

      (2)  JO L 328, 13.12.2001, p. 4. Regulament modificat prin Regulamentul (CE) nr. 1988/2006 (JO L 411, 30.12.2006, p. 1).

      (3)  JO L 79, 20.3.2007, p. 20.

      (4)  JO L 79, 20.3.2007, p. 29.

      (5)  JO L 381, 28.12.2006, p. 4.

      (6)  JO L 205, 7.8.2007, p. 63.

      (7)  JO L 131, 1.6.2000, p. 43.

      (8)  JO L 64, 7.3.2002, p. 20.

      (9)  JO L 176, 10.7.1999, p. 36.

      (10)  JO L 176, 10.7.1999, p. 31.

      (11)  JO L 53, 27.2.2008, p. 52.

      (12)  JO L 53, 27.2.2008, p. 50.

      (13)  JO L 53, 27.2.2008, p. 1.

      ANEXĂ
      1.   DOMENIUL DE APLICARE AL TESTELOR SIS II
      Anumite teste SIS II menționate în prezenta decizie demonstrează că SIS II central, infrastructura de comunicații și interacțiunile dintre SIS II central și sistemele naționale (N.SIS II) (cu excepția celor din Bulgaria și România) (1) funcționează în conformitate cu cerințele tehnice și funcționale prevăzute de instrumentele juridice SIS II.
      De asemenea, testele SIS II demonstrează faptul că SIS II central, infrastructura de comunicații și interacțiunile dintre SIS II central și sistemele naționale (N.SIS II) pot funcționa în conformitate cu cerințele nefuncționale, precum robustețea, disponibilitatea și performanța.
      2.   DOMENIUL DE APLICARE DETALIAT AL DERULĂRII ȘI ORGANIZAREA TESTELOR SIS II
      Ordinea testelor, obiectivul, domeniul de aplicare și organizarea acestora sunt puse în aplicare după cum urmează:

                  Prima fază a testelor vizează testarea conectivității și a rezilienței infrastructurii de comunicare SIS II.

                  Cea de-a doua etapă vizează testarea sistemului SIS II central fără N.SIS II.

                  Cea de-a treia fază vizează testarea SIS II central cu o parte din N.SIS II și testarea conformității fiecărui sistem național cu specificațiile indicate în versiunea de referință a documentului de control al interfeței (DCI).

            Grupul consultativ privind testele (2) instituit de Comitetul SIS II este abilitat să-i comunice acestuia rezultatele testelor. Grupul consultativ privind testele identifică, clasifică și descrie orice problemă identificată și propune soluții posibile. Serviciile Comisiei și experții statelor membre pun la dispoziție toate informațiile necesare pentru ca Grupul consultativ privind testele să-și poată îndeplini sarcinile.
      2.1.   Documentația privind testele
      Comisia definește specificațiile detaliate ale testelor. Comisia pune la dispoziția statelor membre implicate versiunea provizorie și cea finală a specificațiilor de testare și dispozițiile pentru gestionarea și coordonarea testelor conform unui calendar convenit împreună cu experții statelor membre
      2.2.   Coordonarea testelor
      Toate testele prevăzute în documentație sunt coordonate de Comisie. În acest scop, Comisia acționează în strânsă cooperare cu Grupul consultativ privind testele.
      2.3.   Organizarea testelor
      Comisia efectuează testele, împreună cu statele membre implicate, în baza specificațiilor de testare, respectând programul convenit de Comisie și de experții statelor membre, și demonstrează conformitatea rezultatelor testelor cu previziunile din specificațiile de testare.
      În ceea ce privește testele de conformitate pentru N.SIS II, fiecare state membru, cu sprijinul Comisiei, este răspunzător de organizarea și efectuarea în bune condiții a testelor în cadrul calendarului convenit.
      2.4.   Acceptarea testelor
      Grupul consultativ privind testele comunică Comitetului SIS II rezultatele anumitor teste SIS II. Grupul consultativ privind testele identifică, clasifică și descrie orice problemă identificată și propune soluții posibile. Serviciile Comisiei și experții statelor membre pun la dispoziție toate informațiile necesare pentru ca Grupul consultativ privind testele să-și poată îndeplini sarcinile.
      Comisia va decide cu privire la efectuarea cu succes a anumitor teste SIS II, ținând seama de opiniile exprimate de către experții din statele membre în cadrul Comitetului SIS II.
      În cazul în care documentația pentru teste repartizează testele în faze separate, Comisia informează statele membre în legătură cu rezultatele fiecărei faze înainte de începerea fazei următoare.
      Acceptarea testelor de conformitate pentru N.SIS II se va baza pe un raport, elaborat de un expert desemnat de către statele membre, care conține o analiză detaliată a rezultatelor și a concluziilor testelor referitoare la validarea sistemelor naționale ale statelor membre.
      În cazul în care un stat membru consideră că testele nu ar putea fi efectuate cu succes, acest lucru ar trebui menționat în raport.
      2.5.   Testarea infrastructurii de comunicare
      Obiectivul acestei serii de teste este să demonstreze că infrastructura de comunicare a SIS II până la interfața națională uniformă (NI-SIS) poate funcționa în conformitate cu cerințele stabilite în Deciziile 2007/170/CE și 2007/171/CE. Acest test vizează testarea conectivității și a rezilienței infrastructurii de comunicare SIS II dintre SC-SIS și fiecare NI-SIS, dintre SC-SIS și SC-SIS de rezervă, precum și reziliența interfețelor naționale locale (INL) și, atunci când este cazul, a interfețelor naționale locale de rezervă (INLR).
      2.6.   Teste de conformitate a SIS II central și a sistemelor naționale
      Seria de teste pentru SIS II central are ca obiectiv să verifice dacă SIS II central respectă specificațiile funcționale și nefuncționale definite în versiunea de referință a DCI (documentul de control al interfeței) și a STD (specificații tehnice detaliate).
      Obiectivul testului de conformitate pentru N.SIS II va fi să asigure compatibilitatea fiecărui sistem N.SIS II cu SC-SIS și să verifice conformitatea sistemelor naționale cu versiunea de referință a documentului de control al interfeței. Testele de conformitate pentru N.SIS II pot fi efectuate în paralel cu testele privind SIS II central.
      După efectuarea cu succes a anumitor teste SIS II, Comisia informează experții statelor membre, în cadrul Comitetului SIS II, în legătură cu faptul că rezultatele testelor privind infrastructura de comunicare și a celor privind SIS II central sunt conforme cu previziunile specificațiilor de testare.
      După efectuarea cu succes a anumitor teste SIS II, Comisia constituie un mediu de migrare pentru SIS II central. Acest mediu este stabil și poate fi folosit pentru efectuarea migrării.
      3.   VERSIUNI DE REFERINȚĂ ALE DOCUMENTULUI DE CONTROL AL INTERFEȚEI (DCI) ȘI ALE SPECIFICAȚIILOR TEHNICE DETALIATE (STD) PENTRU TESTARE
      SIS II central și sistemele naționale (N.SIS II) din fiecare stat membru sunt supuse testelor conform acelorași specificații.
      Specificațiile tehnice detaliate elaborate de Comisie definesc specificațiile funcționale și nefuncționale ale SIS II central.
      Documentul de control al interfeței elaborat de Comisie definește interfața dintre SIS II central și sistemele naționale Acesta include specificațiile tehnice ale interacțiunilor între sisteme în ceea ce privește elementele de date și mesajele transmise, protocoale folosite, precum și programarea și derularea evenimentelor.
      Specificațiile, astfel cum sunt prevăzute în DCI și STD, sunt constante pentru o anumită perioadă de timp, iar calendarul de actualizare a ambelor sisteme este prevăzut într-un plan de gestionare a versiunilor care definește versiunea de referință pentru o anumită fază a testelor. Dificultățile identificate pe parcursul operațiunilor de testare sunt semnalate, analizate și rezolvate în conformitate cu un plan de gestionare a versiunilor și un plan de gestionare a modificărilor aferente. Planul de gestionare a versiunilor și planul de gestionare a modificărilor aferente sunt puse la dispoziție de Comisie, ținând seama de avizul experților statelor membre.
      4.   RAPORTUL INTERMEDIAR ȘI RAPORTUL FINAL PRIVIND REZULTATELE ETAPELOR DE TESTARE
      Comisia întocmește periodic rapoarte cu privire la stadiul testelor. Raportul arată care etapă a testării este avută în vedere și ce state membre au finalizat, au început sau nu au început încă etapa respectivă. În cazul în care se constată că există repercusiuni importante pentru proiect, trebuie consemnate care sunt acestea și cauza care le-a determinat.
      La finalizarea fiecărei etape de testare Comisia întocmește un raport cu privire la rezultate, orice problemă identificată și posibilitățile de soluționare a acestora. În cazurile în care un stat membru consideră că testele nu ar putea fi efectuate cu succes, acest lucru se consemnează într-o notă de proces-verbal, indicându-se motivele.

         (1)  În ceea ce privește celelalte state membre care nu participă la SIS 1+, cum este Cipru, participarea lor la testele SIS II menționate în prezentul regulament nu aduce atingere oricărei viitoare decizii a Consiliului cu privire la aplicarea deplină a SIS II.

         (2)  În conformitate cu articolul 7 din regulamentul de procedură al Comitetului SIS II, Grupul consultativ privind testele, instituit la 27 aprilie 2007, raportează Comitetului SIS II. Acesta raportează Comitetului SIS II după finalizarea fiecărei serii de teste pentru a contribui la procesul de aprobare a testelor SIS II.


title: Decizia Consiliului din 27 noiembrie 2003 de autorizare a statelor membre care sunt părți contractante la Convenția de la Paris din 29 iulie 1960 privind răspunderea civilă în domeniul energiei nucleare de a semna, în numele Comunității Europene, protocolul de modificare a acestei convenții

text:
Anunţ juridic important

|

32003D0882

Jurnalul Oficial L 338 , 23/12/2003 p. 0030 - 0031 ediţie specială în limba cehă capitol 11 volum 46 p. 40  - 41 ediţie specială în limba estonă capitol 11 volum 46 p. 40  - 41 ediţie specială în limba maghiară capitol 11 volum 46 p. 40  - 41 ediţie specială în limba lituaniană capitol 11 volum 46 p. 40  - 41 LV.ES capitol 11 volum 46 p. 40  - 41 MT.ES capitol 11 volum 46 p. 40  - 41 PL.ES capitol 11 volum 46 p. 40  - 41 SK.ES capitol 11 volum 46 p. 40  - 41 ediţie specială în limba slovenă capitol 11 volum 46 p. 40  - 41

		20031127Decizia Consiliuluidin 27 noiembrie 2003de autorizare a statelor membre care sunt părți contractante la Convenția de la Paris din 29 iulie 1960 privind răspunderea civilă în domeniul energiei nucleare de a semna, în numele Comunității Europene, protocolul de modificare a acestei convenții(2003/882/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 61 litera (c) și articolul 67 alineatul (5), coroborate cu articolul 300 alineatul (2) primul paragraf,având în vedere propunerea Comisiei,întrucât:(1) Protocolul de modificare a Convenției din 29 iulie 1960 privind răspunderea civilă în domeniul energiei nucleare, modificat de protocolul adițional din 28 ianuarie 1964 și de protocolul din 16 noiembrie 1982 (denumită în continuare "convenția de la Paris") a fost negociat în scopul îmbunătățirii despăgubirilor pentru victimele daunelor cauzate de accidente nucleare. Acest protocol prevede sporirea sumelor pentru răspunderea nucleară și extinderea regimului răspunderii civile nucleare la daunele aduse mediului.(2) În conformitate cu directivele de negociere ale Consiliului din 13 septembrie 2002, Comisia a negociat în numele Comunității protocolul de modificare a convenției de la Paris în domeniile care intră în competența Comunității Europene. Cu toate acestea, directivele de negociere ale Consiliului nu au prevăzut negocierea unei clauze care să permită aderarea Comunității la Protocol.(3) Protocolul a fost adoptat, în cele din urmă, de părțile contractante la convenția de la Paris. Textul protocolului este conform cu directivele de negociere ale Consiliului.(4) Comunitatea are competență exclusivă în ceea ce privește modificarea articolului 13 din convenția de la Paris, în măsura în care o asemenea modificare poate afecta normele stabilite de Regulamentul (CE) nr. 44/2001 al Consiliului din 22 decembrie 2000 privind competența judiciară, recunoașterea și executarea hotărârilor în materie civilă și comercială [1]. Statele membre își păstrează competența în chestiunile reglementate de protocol, care nu afectează dreptul comunitar. Având în vedere obiectul și scopul protocolului de modificare, acceptarea dispozițiilor protocolului care intră în competența Comunității nu poate fi separată de dispozițiile aflate în competența statelor membre.(5) Protocolul de modificare a convenției de la Paris prezintă o importanță specială, având în vedere interesele Comunității și pe cele ale statelor sale membre, deoarece prevede îmbunătățirea despăgubirilor pentru daunele provocate de accidente nucleare.(6) Convenția de la Paris și Protocolul său de modificare nu sunt deschise participării organizațiilor regionale. În consecință, Comunitatea nu poate semna sau ratifica Protocolul și nici să adere la acesta. În aceste condiții și numai în mod cu totul excepțional, se justifică semnarea protocolului de către statele membre în interesul Comunității.(7) Cu toate acestea, trei state membre, și anume Austria, Irlanda și Luxemburg, nu sunt părți la convenția de la Paris. Având în vedere că protocolul modifică convenția de la Paris, că Regulamentul (CE) nr. 44/2001 autorizează statele membre, angajate prin această convenție, să continue aplicarea regulilor de competență prevăzute de aceasta și că protocolul nu modifică substanțial regulile de competență ale convenției, este justificat în mod obiectiv ca prezenta decizie să se adreseze doar acelor state membre care sunt părți la convenția de la Paris. În consecință, Austria, Irlanda și Luxemburg vor continua să se întemeieze pe dispozițiile comunitare cuprinse în Regulamentul (CE) nr. 44/2001 și să le aplice în domeniul reglementat de convenția de la Paris și de protocolul de modificare a convenției.(8) Statele membre care sunt părți contractante la convenția de la Paris ar trebui, în consecința, să semneze, în interesul Comunității Europene și sub rezerva respectării condițiilor stabilite de prezenta decizie, protocolul de modificare a convenției de la Paris, sub rezerva eventualei sale încheieri la o dată ulterioară. Această semnare nu aduce atingere poziției Austriei, Irlandei și Luxemburgului.(9) În consecință, dispozițiile protocolului, în ceea ce privește Comunitatea Europeană, se aplică doar statelor membre care sunt în prezent părți la convenția de la Paris și fără a aduce atingere poziției Austriei, Irlandei și Luxemburgului.(10) Regatul Unit și Irlanda sunt obligate prin dispozițiile Regulamentului (CE) nr. 44/2001 și, în consecința, participă la adoptarea prezentei decizii.(11) În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii, care, prin urmare, nu este obligatorie pentru aceasta și nu i se aplică,DECIDE:Articolul 1(1) Fără a aduce atingere competențelor Comunității, statele membre care sunt părți la convenția de la Paris semnează, în interesul Comunității Europene, protocolul de modificare a convenției de la Paris, sub rezerva eventualei sale încheieri la o dată ulterioară. Această semnare nu aduce atingere poziției Austriei, Irlandei și Luxemburgului.(2) Textul protocolului de modificare a convenției de la Paris este atașat la prezenta decizie.(3) În sensul prezentei decizii, termenul "stat membru" desemnează toate statele membre, cu excepția Austriei, Danemarcei, Irlandei și Luxemburgului.Articolul 2Statele membre depun eforturi pentru semnarea protocolului înainte de 31 decembrie 2003.Articolul 3Atunci când semnează protocolul de modificare a convenției de la Paris, statele membre îl informează pe Secretarul General al Organizației pentru Cooperare și Dezvoltare Economică, în scris, că semnarea a avut loc în conformitate cu prezenta decizie.Articolul 4Prezenta decizie se adresează statelor membre în conformitate cu Tratatul de instituire a Comunității Europene.Adoptată la Bruxelles, 27 noiembrie 2003.Pentru ConsiliuPreședinteleR. Castelli[1] JO L 12, 16.1.2001, p. 1.--------------------------------------------------


title: 2008/191/CE: Decizia Consiliului din 18 februarie 2008 privind încheierea Acordului între Comunitatea Europeană și Republica Liban cu privire la anumite aspecte ale serviciilor aeriene

text:
               5.3.2008

               RO

               Jurnalul Oficial al Uniunii Europene

               L 60/25

      DECIZIA CONSILIULUI

   din 18 februarie 2008
   privind încheierea Acordului între Comunitatea Europeană și Republica Liban cu privire la anumite aspecte ale serviciilor aeriene
   (2008/191/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză și articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Printr-o decizie din 5 iunie 2003, Consiliul a autorizat Comisia să deschidă negocieri cu țări terțe privind înlocuirea anumitor dispoziții din acordurile bilaterale în vigoare printr-un acord comunitar.

               (2)

               În numele Comunității, Comisia a negociat un acord cu Republica Liban cu privire la anumite aspecte legate de serviciile aeriene, în conformitate cu mecanismele și directivele prevăzute în anexa la decizia din 5 iunie 2003.

               (3)

               Acordul a fost semnat în numele Comunității, sub rezerva încheierii sale la o dată ulterioară, în conformitate cu Decizia 2006/543/CE a Consiliului (2).

               (4)

               Acordul ar trebui să fie aprobat,

         DECIDE:
   Articolul 1
   Acordul între Comunitatea Europeană și Republica Liban privind anumite aspecte ale serviciilor aeriene se aprobă în numele Comunității.
   Articolul 2
   Președintele Consiliului este autorizat să desemneze persoana împuternicită să efectueze notificarea prevăzută la articolul 8 alineatul (1) al acordului.

      Adoptată la Bruxelles, 18 februarie 2008.

            Pentru Consiliu

            Președintele

         D. RUPEL

      (1)  Avizul din 6.9.2005 (nepublicat încă în Jurnalul Oficial).

      (2)  JO L 215, 5.8.2006, p. 15.


title: 2009/226/CE: Decizia Parlamentului European din 22 aprilie 2008 privind închiderea conturilor Agenției Europene a Căilor Ferate pentru exercițiul financiar 2006

text:
               31.3.2009

               RO

               Jurnalul Oficial al Uniunii Europene

               L 88/216

      DECIZIA PARLAMENTULUI EUROPEAN

   din 22 aprilie 2008
   privind închiderea conturilor Agenției Europene a Căilor Ferate pentru exercițiul financiar 2006
   (2009/226/CE)
   PARLAMENTUL EUROPEAN,
   având în vedere conturile anuale finale ale Agenției Europene a Căilor Ferate pentru exercițiul financiar 2006 (1),
   având în vedere Raportul Curții de Conturi privind conturile anuale ale Agenției Europene a Căilor Ferate pentru exercițiul financiar 2006, însoțit de răspunsurile agenției (2),
   având în vedere Recomandarea Consiliului din 12 februarie 2008 (5843/2008 – C6-0084/2008),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,
   având în vedere Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (4), în special articolul 39,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar și avizul Comisiei pentru transport și turism (A6-0123/2008),

               1.

               ia act de conturile anuale finale ale Agenției Europene a Căilor Ferate, astfel cum sunt anexate la raportul Curții de Conturi;

               2.

               aprobă închiderea conturilor Agenției Europene a Căilor Ferate pentru exercițiul financiar 2006;

               3.

               încredințează Președintelui sarcina de a transmite prezenta decizie directorului executiv al Agenției Europene a Căilor Ferate, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul general

         Harald RØMER

      (1)  JO C 261, 31.10.2007, p. 54.

      (2)  JO C 309, 19.12.2007, p. 67.

      (3)  JO L 248, 16.9.2002, p. 1.

      (4)  JO L 164, 30.4.2004, p. 1.

      (5)  JO L 357, 31.12.2002, p. 72.


title: Decizia 2012/291/PESC a Consiliului din 5 iunie 2012 de modificare și prelungire a Acțiunii comune 2008/124/PESC privind misiunea Uniunii Europene de sprijinire a supremației legii în Kosovo, EULEX KOSOVO

text:
               6.6.2012

               RO

               Jurnalul Oficial al Uniunii Europene

               L 146/46

         DECIZIA 2012/291/PESC A CONSILIULUI
   din 5 iunie 2012
   de modificare și prelungire a Acțiunii comune 2008/124/PESC privind misiunea Uniunii Europene de sprijinire a supremației legii în Kosovo (1), EULEX KOSOVO
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 4 februarie 2008, Consiliul a adoptat Acțiunea comună 2008/124/PESC (2) înființând o misiune a Uniunii Europene de sprijinire a supremației legii în Kosovo (EULEX KOSOVO).

               (2)

               La 8 iunie 2010, Consiliul a adoptat Decizia 2010/322/PESC (3), care a modificat Acțiunea comună 2008/124/PESC și a prelungit-o pentru o perioadă de doi ani până la 14 iunie 2012.

               (3)

               În urma recomandărilor formulate în revizuirea strategică, misiunea ar trebui să fie prelungită pentru o perioadă suplimentară de doi ani.

               (4)

               Valoarea de referință financiară acoperă perioada până la 14 iunie 2012. Acțiunea comună 2008/124/PESC ar trebui să fie modificată pentru a stabili o nouă valoare de referință financiară destinată acoperirii perioadei cuprinse între 15 iunie 2012 și 14 iunie 2013.

               (5)

               EULEX KOSOVO se va derula în contextul unei situații care s-ar putea deteriora și ar putea împiedica realizarea obiectivelor acțiunii externe a Uniuni prevăzute la articolul 21 din tratat.

               (6)

               Acțiunea comună 2008/124/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Acțiunea comună 2008/124/PESC se modifică după cum urmează:

               1.

               La articolul 3, se adaugă următoarea literă:

                           „(j)

                           cooperează cu autoritățile judiciare și de aplicare a legii din statele membre și din state terțe pentru executarea mandatului său.”

               2.

               Articolul 6 se înlocuiește cu următorul text:
               „Articolul 6
               Structura EULEX KOSOVO
               (1)   EULEX KOSOVO este o misiune PESA unificată pe întregul teritoriu al Kosovo.
               (2)   EULEX KOSOVO își stabilește:

                           (a)

                           cartierul general la Pristina;

                           (b)

                           birouri pe întregul teritoriu al Kosovo, după cum este necesar;

                           (c)

                           birouri de legătură, după cum este necesar; și

                           (d)

                           un element de susținere la Bruxelles.”

               3.

               Articolul 9 alineatul (4) se înlocuiește cu următorul text:
               „(4)   Toți membrii personalului își îndeplinesc sarcinile și acționează în interesul misiunii. Toți membrii personalului respectă principiile de securitate și normele minime instituite prin Decizia 2011/292/UE a Consiliului din 31 martie 2011 privind normele de securitate pentru protecția informațiilor UE clasificate (4).

               4.

               Articolul 14 se modifică după cum urmează:

                           (a)

                           alineatul (1) se înlocuiește cu următorul text:
                           „(1)   Comandantul operației civile dirijează planificarea măsurilor de securitate efectuată de șefului misiunii și asigură aplicarea corespunzătoare și eficientă a acestora pentru EULEX KOSOVO, în conformitate cu articolele 7 și 11 și în coordonare cu SEAE.”;

                           (b)

                           alineatul (7) se înlocuiește cu următorul text:
                           „(7)   Șeful misiunii asigură protecția informațiilor UE clasificate în conformitate cu Decizia 2011/292/UE.”

               5.

               Articolul 16 alineatul (1) se înlocuiește cu următorul text:
               „(1)   Valoarea de referință financiară destinată acoperirii cheltuielilor aferente EULEX KOSOVO până la 14 octombrie 2010 este de 265 000 000 EUR.
               Valoarea de referință financiară destinată acoperirii cheltuielilor aferente EULEX KOSOVO de la 15 octombrie 2010 până la 14 decembrie 2011 este de 165 000 000 EUR.
               Valoarea de referință financiară destinată acoperirii cheltuielilor aferente EULEX KOSOVO de la 15 decembrie 2011 până la 14 iunie 2012 este de 72 800 000 EUR.
               Valoarea de referință financiară destinată acoperirii cheltuielilor aferente EULEX KOSOVO de la 15 iunie 2012 până la 14 iunie 2013 este de 111 000 000 EUR.
               Valoarea de referință financiară destinată EULEX KOSOVO pentru perioada următoare se decide de către Consiliu.”

               6.

               Articolul 18 se înlocuiește cu următorul text:
               „Articolul 18
               Comunicarea informațiilor și a documentelor
               (1)   ÎR este autorizat să comunice Organizației Națiunilor Unite, NATO/KFOR și altor părți terțe asociate la prezenta acțiune comună informații și documente clasificate ale UE întocmite în scopul EULEX KOSOVO, până la nivelul de clasificare corespunzător pentru fiecare dintre acestea, în conformitate cu Decizia 2011/292/UE. În scopul facilitării acestui proces, se încheie acorduri cu caracter tehnic la nivel local.
               (2)   În eventualitatea unei necesități operaționale precise și imediate, ÎR este, de asemenea, autorizat să comunice autorităților locale competente informații și documente ale UE clasificate până la nivelul „RESTREINT UE/EU RESTRICTED”, întocmite în scopul EULEX KOSOVO, în conformitate cu Decizia 2011/292/UE. În toate celelalte cazuri, asemenea informații și documente se comunică autorităților locale competente în conformitate cu procedurile corespunzătoare nivelului de cooperare dintre autoritățile menționate și UE.
               (3)   ÎR este autorizat să comunice Organizației Națiunilor Unite, NATO/KFOR și altor părți terțe asociate la prezenta acțiune comună și autorităților locale competente documente neclasificate ale UE privind deliberările Consiliului referitoare la EULEX KOSOVO și care fac obiectul obligației secretului profesional, în conformitate cu articolul 6 alineatul (1) din Regulamentul de procedură al Consiliului (5).
               (4)   ÎR poate delega astfel de autorizări, precum și posibilitatea de a încheia acordurile menționate anterior, persoanelor aflate sub autoritatea sa, comandantului operațiilor civile și/sau șefului misiunii.

               7.

               La articolul 20, al doilea paragraf se înlocuiește cu următorul text:
               „Prezenta acțiune comună expiră la 14 iunie 2014.”

         Articolul 2
   Prezenta decizie intră în vigoare la data adoptării.

      Adoptată la Bruxelles, 5 iunie 2012.

            Pentru Consiliu

            Președintele

         N. WAMMEN

      (1)  Această denumire nu aduce atingere pozițiilor privind statutul și este conformă cu RCSONU 1244/99 și cu Avizul CIJ privind declarația de independență a Kosovo.

      (2)  JO L 42, 16.2.2008, p. 92.

      (3)  JO L 145, 11.6.2010, p. 13.

      (4)  JO L 141, 27.5.2011, p. 17.”

      (5)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).”